**ZÁPIS DO MATERSKEJ ŠKOLY**

**Termín zápisu detí do materskej školy na školský rok 2024/2025** bude

**od 1.05.2024 do 31.05.2024.**

Deti zapísané v tomto termíne budú **prijaté do materskej školy od septembra 202**4.

Dieťa sa do materskej školy prijíma na základe písomnej žiadosti podpísanej oboma zákonnými zástupcami, ktorú podá osobne, poštou alebo elektronickým podaním spolu s **potvrdením o zdravotnom stave** dieťaťa (očkovací harmonogram, alergie, že dieťa netrpí žiadnou takou chorobou, ktorej prejavy alebo dôsledky by mohli negatívne vplývať na jeho pobyt v materskej škole alebo ohrozovať, či obmedzovať výchovu a vzdelávanie jeho samotného alebo ostatných detí) od všeobecného lekára pre deti a dorast. Podpis oboch zákonných zástupcov sa nevyžaduje, ak:

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* jeden z rodičov nie je schopný zo zdravotných dôvodov podpísať,
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa,
* zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke školy. Tlačivá sú zverejnené na webe MŠ.

Žiadosť si môžete stiahnuť z našej web stránky <http://www.msdolnakca.sk/ziadosti-a-ine-dokumenty>

alebo osobne vyzdvihnúť v MŠ.

Výška jednotného mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole je **35 eur mesačne (školné)** a je v súlade so Všeobecne záväzným nariadením č. 2/2023, ktorým sa mení a dopĺňa všeobecne záväzné nariadenie č.6/2022 o určení výšky príspevku na čiastočnú úhradu výdavkov v školách a príspevku na čiastočnú úhradu nákladov v školských zariadeniach, ktorých zriaďovateľom je mesto Kremnica. Zálohu na celodennú stravu hradí zákonný zástupca vo výške **43 €(stravné) mesačne** v zmysle vyššie uvedeného schváleného VZN č.2/2023.

Prijatédeti, ktoré dovŕšia 5 rokov veku do 31.08.2024, nastupujú od septembra 2024 na povinné predprimárne vzdelávanie ( ďalej PPV) **bezplatne.** Od 1.05.2023 príspevok na stravu **pre deti s PPV** je hradený z dotácie štátu a zákonný zástupca dopláca **15 eur** mesačne.

Materská škola na ulici Dolnej s elokovaným pracoviskom na Langsfeldovej ulici v Kremnici poskytuje kvalitnú celodennú aj poldennú starostlivosť deťom vo veku od 3 – 6 rokov a deťom s pokračovaním povinného predprimárneho vzdelávania, výnimočne deťom od 2 rokov. Prevádzka MŠ je v pracovných dňoch od 6,00 hod. do 16,00 hod.

Na predprimárne vzdelávanie v materskej škole sa prijímajú deti v súlade § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 541/2021 Z. z. o materskej škole .

Na predprimárne vzdelávanie sa prednostne prijíma dieťa,

* ktoré dovŕši piaty rok veku( do 31.08.2024 d. a nastupuje na PPV)
* s pokračovaním PPV,
* ktoré má právo na predprimárne vzdelávanie( do 31.08.2024 dovŕši vek 4 roky)
* ktoré má 3 roky

Bližšie informácie získate na telefónnom čísle:

MŠ Dolná 045/6743 527, elokované pracovisko 045/6742 711,alebo osobne na oboch pracoviskách.

Teší sa na Vás kolektív Materskej školy Dolná s elokovaným pracoviskom

